Lauvøy

Lauvøy (norrønt: Laufey) eller Nål var i norrøn mytologi mor til tre barn: Byleist, Helblinde og Loke, sistnevnte var en av de merkeligste og samtidig viktigste gudene i de førkristne trosforestillingene i Norden. Far til dem var jotnen Fårbaute («den som slår hardt/farlig»).Edda (Den eldre Edda og Den yngre Edda), Det Norske Samlaget. 2002. ISBN 82-521-5961-3. Side 302.

Navnet Lauvøy er sannsynligvis avledet av lauf-awiaz, «den som er full av løv», og kan tolkes som at hun var en tre-gudinne.

Lauvøy er ellers, foruten å være opphavet til Loke, ukjent i den bevarte litteraturen. Det er vanskelig ut fra navnet hennes å slå fast om hun var jotunkvinne (Gyger) eller en åsynje (gudinne). I og med at Loke ble opptatt blant æsene, og i mange myter fungerer som bindeleddet og formidleren mellom de ulike kreftene i det norrøne universet, er det antatt at Loke hadde en fot i begge verdener og var i slekt med både æsene og jotnene.Steinsland, Gro (2005): Norrøn religion : myter, riter, samfunn, Oslo: Pax forlag. ISBN 978-82-530-2607-7. Side 228.

 Referanser 

Kategori:Gygrer